EJL juhatuse koosoleku protokoll nr 236

**Kuupäev**: 15. detsember 2021

**Koht**: Eesti Jahtklubide Liidu kontor/Zoom keskkond

**Algus**: 15.00
**Lõpp**: 16.55

**Kohal**: Kalev Vapper, Toomas Tõniste, Marti Hääl (veeb), Sven Nuutmann (veeb), Tiit Pruuli (veeb), Tuuli Org (veeb), Andres Valkna (veeb)

**Puudusid:** Mihkel Kosk **Külaline:** Madis Ausman

**Protokollija**: Sigrid Nahk

**Päevakord**:
1. Jääpurjetamise Liidu avaldused
2. RS21 jahiklassi kinnitamine Eesti Jahtklubide Liidu poolt toetatavaks jahiklassiks
3. Eesti Jahtklubide Liidu avamerekomisjoni roll Muhu Väina regati korraldamisel
4. Treenerite komisjoni muudatused
5. Tehnilise komisjoni töökorra muutus, registri pidamine
6. Purjetamiskoondise moodustamise põhimõtete kinnitamine
7. Edetabeli ettepanekud
8. Folkboot Gold Gup 2023 Eestis
9. Lõpupidu 15. jaanuar 2022
10. Saavutusspordi komisjoni uue liikme valimine

Koosolekut juhatas asepresident Sven Nuutmann kuni Kalev Vapperi saabumiseni.

**1. Jääpurjetamise Liidu avaldused**
*Eesti Jahtklubide Liidu juhatus arutles omavahel pikalt kas ja kuidas Jääpurjetamise Liitu toetada ning mis sellega kaasneda võib.*
**Otsustati**:  Eesti Jahtklubide Liit toetab erakorraliselt Jääpurjetamise Liitu 1000 euroga.

**2. RS21 jahiklassi kinnitamine Eesti Jahtklubide Liidu poolt toetatavaks jahiklassiks***Juhatus arutas omavahel, kas antud jahiklassi on see, millega soovitakse edasi liikuda. Samuti arutati omavahel jahiklassi miinuste ja plusside üle.*
**Otsustati**: Eesti Jahtklubide Liit kinnitas et RS21 on jahiklass, millega minnakse tuleviku raames edasi.

**3. Eesti Jahtklubide Liidu avamerekomisjoni roll Muhu Väina regati korraldamisel**
*Jahtklubide Liidu juhatus arutles omavahel avamerekomisjoni rolli osas Muhu Väina regati korraldamisel.
Muhu Väina korraldab Kalevi Jahtklubi koos oma koostööpartneritega, Eesti Jahtklubide Liidu avamerekomisjon ei ole Muhu Väina korraldaja.
Otsustati muuta MV kaubamärgi lepingus olevat punkti 2 (Leitav Lisa 1st).*

**4. Treenerite komisjoni muudatused**
*Eesti Jahtklubide Liit arutles omavahel pikalt antud teemal, kaaluti erinevaid võimalusi ning selgitati üksteisele oma seisukohti antud päevakorra punkti puhul.***Otsustati**: Treenerite komisjoni kohusetäitjaks valiti Madis Ausman.
**Otsustati**: Kalevi Jahtklubi hakkab esindama Mart Meiel.

**5. Tehnilise komisjoni töökorra muutus, registri pidamine**
*Eesti Jahtklubide Liidu juhatus arutles antud teema üle pikalt, proovides leida lahendust registri pidamisele ja võimalustele, mis on selle pidamisega seotud.***Otsustati**: Eesti Jahtklubide Liidu kontor hakkab uuest aastast vastutama registri pidamise eest.

**6. Purjetamiskoondise moodustamise põhimõtete kinnitamine***Antud teemat arutleti väga pikalt, omavahel vaieldi erinevate versioonide üle ning püüti leida lahendust, mis oleks sobilik kõikidele.
Antud teema puhul otsustati, et kindel otsus purjetamiskoondise moodustamise osas tuleb jaanuaris, kui toimub treenerite komisjon.*

**7. Edetabeli ettepanekud***Juhatus arutas omavahel antud teemat, kuid kuna tagasisidet ei ole edetabelite osas veel tulnud, siis ühtegi otsust vastu ei võetud.*
**8. Folkboot Gold Gup 2023 Eestis**
*Juhatus võttis antud teema teadmiseks, et Folkboot Gold Cup 2023 toimub Eestis ja korraldatakse mainitud aastal.*
**9. Lõpupidu 25. jaanuar 2022**
*Eesti Jahtklubide Liidu juhatus arutas omavahel, kuna võiks toimuda hooaja lõpupidu ning millises formaadis võiks antud sündmust korraldada.*
**Otsustati**: Eesti Jahtklubide Liidu hooaja lõpupidu toimub 27. jaanuar piduliku aktuse vormis, kuhu on oodatud auhindade saajad.

**10. Saavutusspordi komisjoni uue liikme valimine**
*Juhatus arutas omavahel antud teemat.*
**Otsustati**: Ingrid Puusta arvestatakse saavutusspordi komisjoni liikmeks.

***Lisa 1*

MUUDATUSED 17. mail 2016 EESTI JAHTKLUBIDE LIIDU JA KALEVI JAHTKLUBI VAHEL SÕLMITUD KOKKULEPPES MUHU VÄINA KAUBAMÄRGI ÜLEANDMISEKS**

Käesoleva muudatuste kokkulepe on sõlminud ühelt poolt **Eesti Jahtklubide Liit**, registreerimisnumber 80074834, asukohaga Regati pst.1-5P ruum 306 Tallinn 11911 e-post puri@puri.ee, edaspidi nimetatud EJL, keda esindab juhatuse liige **Sven Nuutmann** ja teiselt poolt **Kalevi Jahtklubi**, registreerimisnumber 80075242 asukohaga Pirita tee 17 Tallinn 11911, e-post info@kjk.ee, edaspidi nimetatud KJK, keda esindab kommodoor **Kalev Vapper**.

Käesoleva kokkuleppega muudetakse 17. mail 2016 allkirjastatud Muhu Väina kaubamärgi üleandmise kokkuleppe punkte 2. kuni 7. järgmiselt:

2. KJK kooskõlastab regati marsruudi, jahiklassid ja võistluste formaadi ning regatti korraldavate klubide ringi EJL Avamerekomisjoniga.

3. Muhu Väina Regati marsruutide koostamisel ei eelistata pidevalt ühte sadamat, vaid sadamate jaotus aastate lõikes on regati võõrustamisel tasakaalustatud ja ühtlane.

1. KJK omab soovi korral alati õigust olla regati peakorraldaja.
2. KJK hoiab Muhu Väina Regati eelarve ja raamatupidamise selge ja avatuna, võimaldades kõikidel antud aasta regatti korraldavatel jahtklubidel saada igal hetkel ülevaate regati finantsasjadest.
3. Regati korraldamise tulu kantakse järgmise aasta regati eelarvesse või kasutatakse regatti korraldavate klubide noorpurjetajate toetuseks. Kahjumi korral kannavad kulud regatti korraldavad jahtklubid solidaarselt ja proportsionaalselt, vastavalt korraldavate klubide omavahelisele kokkuleppele.
4. Muhu Väina Regati korraldamisel lähtutakse Muhu Väina korraldamise põhimõtetest (lisatud).

Tallinnas …………………………. 2021.a.

|  |
| --- |
|  |
| Eesti Jahtklubide Liit | Kalevi Jahtklubi |
|  |  |
| /allkirjastatud digitaalselt/ | /allkirjastatud digitaalselt/ |
|  |  |